**3 қосымша**

**Қарағанды облысы білім беру ұйымдарының математика пәні мұғалімдеріне арналған «Математикалық регата» Республикалық байқауының облыстық кезеңінің**

**ЕРЕЖЕСІ**

1. **ЖАЛПЫ ЕРЕЖЕ**

1.Осы Ереже Қарағанды облысының барлық типтегі мен түрдегі білім беру ұйымдарының педагогтеріне арналған «Математикалық регата» Регатасын (бұдан әрі – Регата) ұйымдастыру және өткізу тәртібін, оның ұйымдастырушылық және әдістемелік қамтамасыз етілуін, Регатаға қатысу мен жеңімпаздарды анықтау тәртібін анықтайды.

**2. РЕГАТАНЫҢ МАҚСАТЫ МЕН МІНДЕТТЕРІ**

2.Мақсаты: кәсіби қызметте жоғары нәтижелерге жетуге мұғалімнің ұмтылысын арттыру.

3. Міндеттері:

- мұғалімдердің кәсіби шеберлігін жетілдіру, шығармашылықпен жұмыс істейтін мұғалімдерді анықтау, оларды қолдау және ынталандыру;

- мұғалімнің позитивті қоғамдық имиджін қалыптастыру, бәсекеге қабілеттілігін арттыру;

- мұғалім мамандығының мәртебесін өсіру.

**3. РЕГАТА ҚАТЫСУШЫЛАРЫ**

4. Регатаға облысымыздың барлық түрдегі және типтегі білім беру ұйымдарының математика пәні мұғалімдері қатыса алады.

5. Әр аймақ, ММИ Регатаға құрамы 4 (төрт) адамнан тұратын 1 команда ұсына алады.

**4. РЕГАТАНЫ ӨТКІЗУ ТӘРТІБІ**

6.Регата төрт айналымнан тұрады. Әр айналым – үш тапсырманы ұжымдық жазбаша орындаудан тұрады. Бірінші тапсырма - математикалық талдау негіздерінен немесе алгебрадан тұрады, екінші тапсырма – геометрия, үшінші тапсырма – логикалық, комбинаторлық немесе «сандық».

7. Әрбір кезең барлық тапсырмаларды ұжымдық жазбаша шешуден тұрады.

8. Регата тапсырмаларын орындауға 70 астрономиялық минут беріледі:

10 минут І айналым тапсырмаларын шешуге;

15 минут ІІ айналым тапсырмаларын шешуге;

20 минут ІІІ айналым тапсырмаларын шешуге;

25 минут ІV айналым тапсырмаларын шешуге.

9. Әр айналымның нәтижелері Регата хаттамасымен толтырылады және электрондық таблода көрсетіледі.

10. Регата барысында калькулятор, ұялы телефондар мен басқа да байланыс түрлерін пайдалануға тыйым салынады.

**5. РЕГАТАНЫҢ ЖҮЛДЕГЕРЛЕРІ МЕН ЖЕҢІМПАЗДАРЫН АНЫҚТАУ ТӘРТІБІ**

11. Әр команданың алатын максималды ұпайы 90 (тоқсан) ұпайға тең.

12. І айналымның барлық шешілген тапсырмаларының қорытындысы бойынша команда 18 ұпай ала алады (яғни, әрбір дұрыс шешілген тапсырмаға алты ұпайдан); ІІ айналымның барлық шешілген тапсырмаларының қорытындысы бойынша команда 21 ұпай ала алады (яғни, әрбір дұрыс шешілген тапсырмаға жеті ұпайдан); ІІІ айналымның қорытындысы бойынша команда 24 ұпай ала алады (яғни, әрбір дұрыс шешілген тапсырмаға сегіз ұпайдан); ІV айналымның қорытындысы бойынша команда 27 ұпай ала алады (яғни, әрбір дұрыс шешілген тапсырмаға тоғыз ұпайдан).

13. Регата нәтижелерімен келіспеген жағдайда, командалар аппеляцияға беруге құқылы.

14. Командалардан аппеляцияға өтініш алған жағдайда, сараптау комиссиясы тапсырмаларды қайта тексеруді жүзеге асыра алады.

15. Апелляция нәтижесінде тапсырмалар шешімдерінің ұпайлары қосылуы немесе азайтылуы мүмкін, немесе өзгеріссіз қалдырылуы мүмкін. Қарама-қайшы жағдайда тексерудің қорытындысы бойынша соңғы шешімді сараптама комиссиясының төрағасы қабылдайды.

16. Регатаның жеңімпаздары мен жүлдегерлері І, ІІ, ІІІ дәрежелі дипломдармен марапатталады.

17. Барлық қатысушыларға Регатаға қатысуы туралы сертификат беріледі.

**6. РЕГАТАНЫҢ ҰЙЫМДАСТЫРУШЫЛЫҚ КОМИТЕТІ МЕН САРАПТАУ КОМИССИЯСЫ**

18.Регатаны ұйымдастыруды және өткізуді облыстық ұйымдастырушылық комитет жүзеге асырады (бұдан әрі-Ұйымдастырушылық комитеті).

19. Ұйымдастырушылық комитеті келесі міндеттерді атқарады:

- Регатаны өткізу тәртібін, орнын және күнін анықтайды;

- Регата тапсырмаларын сараптау критерийлерін әзірлейді;

- Регата қатысушыларына тапсырмалар әзірлейді;

- Регатаның қатысушыларының құрамын анықтайды және Регата нәтижелерін техникалық өңдеуді жүзеге асырады;

- қорытындысын шығарып, марапаттау рәсімін ұйымдастыруға қатысады;

20. Регатаның қорытындысын шығару үшін сараптау комиссиясы құрылады. Сараптау комиссиясының құрамын Ұйымдастырушылық комитеті анықтайды.

21. Сараптау комиссиясының құрамына Қарағанды облысының алдыңғы қатарлы жоғарғы оқу орындарының ғалымдары, түрлі деңгейдегі кәсіби шығармашылық конкурстарының жеңімпаздары кіре алады.

**7. РЕГАТАНЫ ӨТКІЗУ МЕРЗІМІ**

22. Регатаның өткізілу орны мен уақыты – 3 қараша 2018 жыл, Қарағанды қаласының «Дарын» ММИ базасы.

23. Олимпиадағы команданың қатысуы туралы сұранысты 2018 жылдың 25 қазанына дейін үлгіге сәйкес **umc\_ro\_karaganda@mail.ru электронды поштасына жіберу қажет.**

|  |  |  |  |  |  |  |
| --- | --- | --- | --- | --- | --- | --- |
| № | Толық аты-жөні(құжат бойынша) | Ауданы, мектебі | Оқыту тілі | Жұмыс өтілі, санаты | Байланыс телефондары | қатысушының Е-mail поштасы |
|  |   |   |   |   |   |   |